अल्काराज बने यूएस ओपन च्याम्पियन
स्पेनी किशोर खेलाडी कार्लोस अल्काराजले आइतबार यूएस ओपन जित्दै आफूलाई भविष्यका ग्रान्ड स्लाम च्याम्पियन तथा नम्बर १ खेलाडीका रूपमा प्रस्तुत गरेका छन् । आफ्नो खेल जीवनको पहलो ग्रान्ड स्लाम जित्ने क्रममा उनले कास्पर रुडलाई फाइनलमा ६–४, २–६, ७–६ (७/१) र ६–३ ले हराए ।
न्युयोर्क — स्पेनी किशोर खेलाडी कार्लोस अल्काराजले आइतबार यूएस ओपन जित्दै आफूलाई भविष्यका ग्रान्ड स्लाम च्याम्पियन तथा नम्बर १ खेलाडीका रूपमा प्रस्तुत गरेका छन् । आफ्नो खेल जीवनको पहलो ग्रान्ड स्लाम जित्ने क्रममा उनले कास्पर रुडलाई फाइनलमा ६–४, २–६, ७–६ (७/१) र ६–३ ले हराए ।यससँगै १९ वर्षीय अल्काराज सन् २००५ मा राफेल नाडालले फ्रेन्च ओपन जितयता ग्रान्ड स्लाम उपाधि जित्ने सबैभन्दा कान्छा खेलाडी बनेका छन् । फाइनलमा जितेको भए २३ वर्षीय नर्वेली खेलाडी रुड नम्बर १ खेलाडी बन्ने थिए । तर यससँगै उनी लगातार दुई ठूला फाइनलमा पराजित भएका छन् ।अल्काराजले अब रुसी खेलाडी ड्यानिल मेडभेडेभलाई उछिनेर शीर्ष खेलाडी बन्ने छन् । उनी एटीपीको ४९ वर्ष लामो इतिहासमा शीर्ष स्थानमा पुग्ने पहिलो किशोर खेलाडी हुनेछन् । 